Tojikiston prezidenti Emomali Rahmon o‘zining Saudiya Arabistoniga rasmiy tashrifi doirasida 5 yanvar kuni Makka shahrida bo‘ldi. U yerda Tojikiston rahbari rafiqasi bilan birgalikda va ayrim qarindoshlari qurshovida Umr amallarini ado etdi. Tojikiston prezidenti matbuot xizmatining ma’lum qilishicha, Emomali Rahmon qarindoshlari bilan birgalikda Ka’baga kirib, ikki rakaat namoz o‘qigan. Duosida u o‘z davlatiga va xalqiga farovonlik va baxt tilagan. Shundan so‘ng ziyoratchilar Zamzam bulog‘iga yo‘l olib, uning suvlaridan ichishgan, Safo tog‘iga chiqishgan.Emomali Rahmon to‘rtinchi marta Hajni ado etishi. Birinchi bora u Ka’bada Saudiya Arabistoni qirolining ruxsati bilan 2005 yilning 5 dekabr kuni bo‘lgan edi.